open-index/open-wikipedia-markdown huggingface dataset:
Stefan Löfven

**Kjell Stefan Löfven** (* 21. júl 1957, Štokholm, Švédsko) je švédsky politik a od októbra 2014 predseda vlády Švédskeho kráľovstva. V roku 2012 sa stal predsedom Sociálnodemokratickej strany a z titulu lídra najsilnejšieho opozičného subjektu bol do roku 2014 vodcom opozície.

Pôvodne pracoval ako zvárač. V zamestnaní sa stal aktívnym členom odborovej organizácie a postupne sa vypracoval na predsedu veľkého odborového zväzu IF Metall, na ktorého čele stál v rokoch 20062012.

## Životopis
Narodil sa v Štokholme, ako desaťmesačný bol umiestnený do sirotinca. Neskôr bol v pestúnskej starostlivosti rodiny žijúcej v stredošvédskej obci Sunnersta, ktorá je súčasťou komúny Sollefteå. Podľa dohody ho mali pestúni odovzdať späť do starostlivosti biologickej matke, keď k tomu bude spôsobilá, nikdy k tomu však nedošlo. Po stretnutí s bratom zistil, že sa jeho priezvisko píše Löfven, hoci dovtedy uprednostňoval tvar Löfvén a preto sa táto forma objavila v evidencii švédskeho obyvateľstva. Pestúnsky otec Ture Melander (19262003) pracoval ako drevorubač a neskôr továrenský robotník. Pestúnska matka Iris Melanderová bola zamestnaná v úlohe opatrovateľky.

Po ukončení strednej školy v Sollefteå si urobil kurz zvárania. Neskôr na univerzite v Umee (Umeå universitet) študoval odbor sociálnej starostlivosti. Po troch semestroch školu opustil.

V novembri 2003 sa oženil s Ullou Margarétou Arvidssonovou (* 1951), členkou odborovej organizácie vo firme *Hägglunds & Söner*, kde Löfven pracoval ako zvárač. Z predchádzajúceho zväzku mala dve deti.

## Politická kariéra
Od roku 2006 pôsobil vo výkonnej rade švédskej sociálnej demokracie, kam zasadol krátko po voľbe za predsedu IF Metall. Po rezignácii straníckeho šéfa Håkana Juholta bol spomínaný ako jeho nástupca na predsedu tohto ľavicového subjektu. Dňa 27. januára 2012 sa stal predsedom sociálnych demokratov a súčasne tiež vodcom opozície.

### Predseda vlády
Potom, čo sociálna demokracia zvíťazila v parlamentných voľbách, ktoré sa konali 14. septembra 2014, sa jej líder Löfven stal hlavným kandidátom na premiérsky post. Predseda švédskeho parlamentu, Riksdagu, ho navrhol do úradu predsedu vlády a 2. októbra 2014 jednokomorový zákonodarný zbor návrh schválil. O deň neskôr menoval kráľ Karol XVI. Gustáv dvojkoaličnú Löfvenovu vládu, tvorenú sociálnymi demokratmi a zelenými.

## Referencie

## Iné projekty

## Zdroj

Kategória:Švédski politici
Kategória:Osobnosti zo Štokholmu
Kategória:Predsedovia vlády Švédska
Juilliard School

**Juilliard School** je americká umelecká škola v New Yorku, jedna z najvýznamnejších na svete.  Poskytuje vzdelanie v odbore hudobnom, tanečnom a dramatickom.

## Dejiny
Škola vznikla v roku 1905 ako "Institute of Musical Art" s cieľom stať sa vzdelávacou inštitúciou takej úrovne ako známej školy v Európe, kam dovtedy odchádzali najtalentovanejší americkí hudobníci študovať. V roku 1924 založili správcovia pozostalosti po Augustovi Juilliardovi, bohatom textilnom obchodníkovi, ktorý odkázal veľký majetok na rozvoj hudby, nadačnú školu "Juilliard Graduate School", ktorá mala pomáhať nadaným študentom dokončiť vzdelanie. O dva roky neskôr došlo k zlúčeniu oboch škôl a bola vytvorená "Juilliard School of Music".
V roku 1951 sa zameranie školy rozšírilo o tanečný odbor a v roku 1968 o odbor dramatický, čo malo za následok zmenu v názve na "The Juilliard School". Od roku 1969 má škola sídlo v *Lincoln Center*, najvýznamnejšom kultúrnom centre New Yorku.
 
## Bývalí študenti

## Referencie


## Iné projekty

## Externé odkazy
* Oficiálna stránka

## Zdroj

Kategória:Umelecké školy
Kategória:Vysoké školy v štáte New York
Kategória:Manhattan
Joyce Bandová

**Joyce Bandová** (, rod. Mtila; * 12. apríl 1950, Zomba, Malawi) je malawijská politička, bývalá prezidentka Malawi a prvá žena na tejto pozícii v dejinách krajiny.

V rokoch 2006 - 2009 bola ministerkou zahraničných vecí, v rokoch 2009 — 2012 viceprezidentkou krajiny. Roku 2011 založila liberálnu *Ľudovú stranu* (*People's Party*), keď opustila *Democratic Progressive Party*. 
Od 7. apríla 2012 do 31. mája 2014 bola prezidentkou Malawi. 

Je známa svojím bojom za práva žien, ktorý podporuje aj jej nadácia *Joyce Banda Foundation*. 

Časopis *[[Foreign Policy]]* ju v roku 2013 zaradil medzi 100 najvplyvnejších intelektuálov sveta. Časopis *Forbes* ju v roku 2012 označil za 47. najmocnejšiu ženu sveta a najmocnejšiu ženu v Afrike. a v roku 2014 za 40. najmocnejšiu ženu sveta a najmocnejšiu ženu v Afrike.

V novembri 2016 oznámila úmysel kandidovať v prezidentských voľbách v roku 2019.

## Referencie


## Iné projekty

## Externé odkazy
* Profil v časopise Forbes
* Portrét BBC

## Zdroj

Kategória:Prezidentky
Kategória:Malawijské osobnosti
Trofej

**Trofej** môže byť:
* všeobecne:
** (vzácny) predmet odňatý porazenému, ukoristený v boji, víťazná korisť, pozri napr. vojnová korisť
** cena za vynikajúci (športový) výkon, pozri trofej (šport)
* v poľovníctve: upravený úlovok alebo jeho časť, ktorú si poľovník necháva na pamiatku, pozri trofej (poľovníctvo)
* v architektúre: v antike pôvodne jednoduchý pamätník víťazstva zo zbraní, zbroje a znakov ukoristených protivníkovi, od Rímskeho cisárstva architektonický pamätník so sochárskou výzdobou a od renesancie architektonický prvok na priečelí a atikách budov, pozri trofej (architektúra)
* vo videohernom dizajne: uznanie udelené hráčovi za dosiahnutie určitého nepovinného metafikčného cieľa v počítačovej hre, tzn. cieľa definovaného nad rámec sujetu hry (angl. *achievement*, príp. *badge*, *trophy*), pozri trofej (videohra)
* film:
** juhoslovanský dramatický film z roku 1979, pozri ''Trofej'' (film z roku 1979)
** český dramatický televízny film z roku 2008, pozri ''Trofej'' (film z roku 2008)
** americký dokumentárny film z roku 2017, pozri ''Trofej'' (film z roku 2017)

## Pozri aj
* cena
* korisť
* Trophy

## Referencie
Elmer Bernstein

**Elmer Bernstein** (* 4. apríl 1922, New York, New York, USA† 18. august 2004, Ojai, Kalifornia) bol americký hudobný skladateľ a dirigent.

Preslávil sa najmä ako autor filmovej a scénickej hudby. Počas svojho kariéry zložil hudbu k vyše 200 filmom a televíznym dielam. Trinásťkrát bol nominovaný na Oscara, z toho len raz uspel. Medzi jeho najznámejšie filmové melódie patrí najmä hudba k legendárnemu americkému westernu *[[Sedem statočných]]*. Jeho filmová hudba je charakteristická najmä užívaním nekonvenčných synkopovaných rytmov. 

Od roku 1996 má svoju hviezdu na známom hollywoodskom chodníku filmovej slávy.

## Referencie

## Iné projekty

## Externé odkazy
* 
* 
* 
* Elmer Bernstein na FDb.cz
* Stručný životopis Elmera Bernsteina
* Výber filmografie

## Zdroj

Kategória:Hudobní skladatelia USA
Kategória:Držitelia Oscara za najlepšiu hudbu
Kategória:Hollywoodsky chodník slávy
Kategória:Osobnosti z New Yorku
Alexandre do Nascimento

**Alexandre do Nascimento** (* 1. marec 1925, Malanje, Angola† 28. september 2024, Luanda, Angola) bol angolský kardinál, emeritný arcibiskup Luandy.

## Životopis
Narodil sa v meste Malanje. Po štúdiách v rodnej Angole odišiel študovať do Ríma na Pápežskú univerzitu Gregoriana. Za kňaza ho vysvätil dňa 20. decembra 1952 arcibiskup a neskorší kardinál Luigi Traglia. Po návrate do vlasti učil v seminári dogmatickú teológiu.

Po vypuknutí angolskej vojny proti portugalskej koloniálnej nadvláde musel v roku 1961 opustiť Angolu. Medzi rokmi 19611971 pôsobil v Portugalsku. Do kňazskej služby v Angole sa mohol vrátiť v roku 1971.

Pápež Pavol VI. ho v auguste 1975 vymenoval za biskupa v rodnom Malanje. Svätenie prijal 31. augusta 1975 z rúk apoštolského delegáta v Angole, arcibiskupa Giovanniho de Andrea. O dva roky neskôr, 3. februára 1977 bol menovaný za arcibiskupa Lubanga. Počas jeho pastoračnej služby v Angole stále prebiehali vnútorné boje v dôsledku ktorých ho v októbri 1982 počas pastoračnej návštevy uniesli povstalci. O mesiac neskôr ho aj na základe výzvy Jána Pavla II. zo zajatia prepustili. Krátko nato, 2. februára 1983 ho Ján Pavol II. kreoval za kardinála s titulárnym kostolom *S. Marco in Agro Laurentino*. 16. februára 1986 bol menovaný za arcibiskupa Luandy. V tomto úrade pôsobil do 23. januára 2001.

Nezúčastnil sa ako volič žiadneho konkláve, keďže dosiahol vek 80 rokov niekoľko týždňov pred začiatkom konkláve, ktoré zvolilo za pápeža Benedikta XVI..

Zomrel 28. septembra 2024 vo veku 99 rokov v Luande v Angole. V čase úmrtia bol najstarším členom kardinálskeho kolégia.

## Referencie

## Iné projekty

## Externé odkazy
* Profil v biografickom slovníku kardinálov Salvadora Mirandu 
* Biografia na catholic-hierarchy.org

Kategória:Angolskí kardináli
Kategória:Rímskokatolícki arcibiskupi
Kategória:Rímskokatolícki biskupi
Modelová chémia

**Modelová chémia** (chémia teoretického modelu) sa v kvantovej chémii definuje ako objektívny, jednoznačne definovaný a jednotne použiteľný teoretický model na výpočet vlastností chemického systému. Praktickou limitou jeho použiteľnosti je len kapacita počítača. Tento princíp má niekoľko dôsledkov.
* Teoretický model musí byť jednotne definovaný pre každú skúmanú konfiguráciu jadier a elektrónov. To znamená, že špecifikovanie štruktúry molekuly postačuje na aproximatívne riešenie Schrödingerovej rovnice.
* Teoretický model musí byť objektívny. Nemôže závisieť od určitých predpokladov, ktoré by platili pre niektoré systémy alebo reakcie, pretože by sa nedal použiť  v systémoch a javoch, kde takéto predpoklady nie sú potrebné. Vo všeobecnosti nemá obsahovať špecifické procedúry pre určité typy molekúl.

Modelová chémia musí mať ďalšie dôležité vlastnosti:
* Konzistencia vzhľadom na veľkosť: výsledky výpočtu systému molekúl navzájom nekonečne vzdialených sa musia rovnať súčtu výsledkov rovnakých výpočtov jednotlivých molekúl, ktoré sa vypočítali oddelene.
* Reprodukovanie presného riešenia pre relevantný n-elektrónový problém: metóda musí poskytnúť výsledok, ktorý je čo najbližšie presnému riešeniu Schrödingerovej rovnice. Čo to znamená, špecificky závisí od teórie, ktorá charakterizuje metódu. Napríklad Hartreeho-Fockova metóda by mala byť (a je) schopná prakticky exaktne opísať systémy ako H2+ a HeH2+. CI metódy zahrnujúce biexcitácie by mali exaktne reprodukovať dvojelektrónový problém, metódy uvažujúce triexcitácie [napr. QCISD(T)] by mali exaktne opísať trojelektrónové systémy a pod.
* Variačnosť: vypočítaná energia systému zvolenou metódou by mala byť hornou hranicou reálnej energie, ktorá vyplýva z exaktného riešenia Schrödingerovej rovnice.
* Efektívnosť: výpočty pomocou takejto metódy musia byť efektívne a praktické s existujúcou počítačovou technológiou.
* Presnosť: v ideálnom prípade by metóda mala poskytnúť veľmi presné kvantitatívne výsledky. Minimálnou požiadavkou je schopnosť metódy správne vystihnúť aspoň kvalitatívne zmeny molekulových vlastností v študovanej skupine molekúl. Modelová chémia je súčasťou používaného softvéru (napr. GAUSSIAN, HONDO, CADPAC a pod.). V každej metóde modelovej chémie sa musí definovať spôsob výpočtu (daný úrovňou teórie) a báza.

## Referencie

Kategória:Teoretická chémia
Kategória:Fyzikálna chémia
Isaias Afwerki

**Isaias Afwerki** (ኢሳይያስ ኣፍወርቂ. * 2. februára 1946 Asmara) je prezident Eritrey. 

Pochádza z chudobnej rodiny tigrajskej národnosti, mal osem súrodencov. Jeho bratrancom bol etiópsky prezident Meles Zenawi. Študoval inžiniersky odbor na Univerzite Addis Abeba, odkiaľ v roku 1966 odišiel a pridal sa k bojovníkom za nezávislosť Eritrei, ktorá bola od roku 1952 súčasťou Etiópie a v roku 1962 bola zbavená autonómie. Bol odoslaný do Číny na školenie v metódach podzemného boja, od roku 1970 bol členom vedenia Eritrejského oslobodzovacieho frontu a na kongrese v roku 1987 bol zvolený jej generálnym tajomníkom. Po víťazstve nad prosovietskym etiópskym režimom v roku 1991 sa na základe referenda v roku 1993 stala Eritrea samostatným štátom a Afwerki získal funkciu prezidenta. V roku 1994 sa Eritrejský oslobodzovací front premenoval na Ľudový front za demokraciu a spravodlivosť, ktorý je podľa ústavy prijatej roku 1997 jedinou legálnou politickou stranou v krajine. Za celých dvadsaťpäť rokov Isaias Afwerki neobhajoval funkciu vo voľbách a vládne ako diktátor. Najdôležitejšou silou v krajine je armáda - v rokoch 1998 až 2000 prebiehala eritrejsko-etiópska vojna o sporné pohraničné územie, ktorú ukončila až dohoda medzi oboma štátmi v roku 2018. Miera slobody slova patrí k najnižším na svete, podľa odhadov Amnesty International je držaných vo väzení bez súdu okolo desiatich tisícov politických odporcov, za Afwerkiovej vlády utieklo z krajiny okolo päť percent Eritrejčanov.

Je ženatý a má tri deti. Hlási sa k Eritrejské pravoslávnej cirkvi.

## Referencie


## Iné projekty

## Externé odkazy
* Životopis (anglicky)

## Zdroj

Kategória:Prezidenti Eritrey
Variačná metóda

**Variačná metóda** je založená na variačnom princípe  (aj princíp najmenšieho účinku). Používa sa v kvantovej mechanike na numerické riešenie Schrödingerovej rovnice v rámci Harteeho-Fockovej metódy.

## Referencie


Kategória:Kvantová mechanika
Kategória:Kvantová chémia
Kategória:Teoretická chémia
Kategória:Počítačová chémia
Bayraktar

**Bayraktar** môže byť:

*turecké priezvisko
*turecké bezpilotné lietadlo
**Bayraktar Taktik İHA
**Bayraktar Mini İHA
Sofia Coppolová

**Sofia Coppolová** (; * 14. máj 1971, New York, New York, USA) je americká režisérka, scenáristka, producentka a herečka.

Je dcérou významného režiséra Francisa Forda Coppolu. Jej bratrancom je herec Nicolas Cage a tiež herec a spevák Robert Schwartzman. 

Za scénár k filmu *[[Ztraceno v překladu]]* získala v roku 2004 Oscara i Zlatý glóbus za najlepší scenár a v roku 2005 Césara za najlepší zahraničný film. Je prvou Američankou a treťou ženou v histórii nominovanou na Oscara za réžiu.

27. augusta 2011 sa v Taliansku vydala za francúzskeho rockového speváka Thomasa Marsa, s ktorým má už dve dcéry.

## Réžijná filmografia
* 1996 - *Bed, Bath and Beyond*
* 1998 - *Lick the Star*
* 1999 - *Smrť panien* (The Virgin Suicides)
* 2003 - *[[Ztraceno v překladu]]* (Lost in Translation)
* 2006 - *Marie Antoinetta* (Marie Antoinette)
* 2010 - *Somewhere* (Odnikiaľ niekam)
* 2013 - *The Bling Ring* (Ako VIPky)
* 2015 - *A Very Murray Christmas*
* 2017 - *Oklamaný* (The Beguiled)

## Referencie


## Iné projekty

## Externé odkazy
* 
* 

## Zdroj

Kategória:Filmoví scenáristi USA
Kategória:Filmoví producenti USA
Kategória:Filmoví režiséri USA
Kategória:Filmové herečky USA
Kategória:Televízne herečky USA
Kategória:Držitelia Oscara za najlepší originálny scenár
Kategória:Držitelia Césara
Kategória:Držitelia ceny Zlatý glóbus za najlepší scenár
Kategória:Osobnosti z New Yorku
Lišiak

**Lišiak** môže byť:
* samec líšky, pozri líška (živočích)
* expresívne: osoba, ktorá obratne využíva rozličné úskoky a ľsti vo svoj prospech, prešibanec, prefíkanec, figliar, huncút, líška
* slovenský krížovkársky časopis vychádzajúci od roku 1964, pozri ''Lišiak'' (časopis)

## Pozri aj
* Fox
* Lišák
* líška

## Referencie
Olympia (Paríž)

náhľad|Koncertná hala Olympia.

**Olympia** je koncertná sála v Paríži na *[[Boulevard des Capucines]]* v 9. obvode. Je najstarším podnikom tohto druhu v meste, ktorý dodnes funguje. Sála má kapacitu 1 9852 824 miest.

## Dejiny
V roku 1888 Joseph Oller (zakladateľ zábavného podniku Moulin Rouge) začal na *Boulevard des Capucines* prevádzkovať horskú dráhu. Po zákaze tejto činnosti z bezpečnostných dôvodov (dráha bola drevená a úrady sa obávali požiaru) otvoril v dome č. 28 dňa 12. apríla 1889 koncertnú sálu pod názvom *Olympia*.

Podnik sa stal čoskoro populárny a vystupovali tu významní umelci tej doby ako La Goulue a v nasledujúcich desaťročiach Mistinguett, Marie Dubas, Fréhel, Josephine Baker, Damia alebo Yvonne Printemps. Okrem hudby a spevu sa tu konalo aj množstvo ďalších predstavení ako akrobacia, balet alebo opereta. Ale keď doba veľkých hviezd pominula, bola sála v roku 1929 premenená na ziskovejšie kino.

Po druhej svetovej vojne prevzal Olympiu riaditeľ Bruno Coquatrix a v roku 1952 ju obnovil pre koncerty. Kino zostalo jej súčasťou až do roku 1987. Prvé predstavenie sa konalo vo februári 1954. Pri tejto príležitosti vystúpil Gilbert Bécaud, vtedy ešte ako predspevák Lucienne Delyleovej.

O 40 rokov neskôr hrozila objektu demolácia a na jeho mieste mal vzniknúť parkovací dom. Avšak 7. januára 1993 bola stavba vyhlásená za historickú pamiatku. Následne bola počas dvojročnej stavebnej činnosti renovovaná fasáda a za ňou, niekoľko metrov ďalej vzhľadom na pôvodné umiestnenie, nanovo postavená identická sála s interiérom ozdobeným tradične do červena.

## Umelci v Olympii
Po druhej svetovej vojne tu vystúpilo veľa známych francúzskych i zahraničných umelcov.

## Referencie

## Iné projekty

## Externé odkazy
* Oficiálna stránka

## Zdroj

* 

Kategória:Kultúra v Paríži
Kategória:Historické pamiatky v Paríži
Kategória:9. obvod (Paríž)
Kategória:Koncertné sály v Paríži
Medellín

**Medellín** je veľkomesto v Kolumbii, správne stredisko departmentu Antioquia. S počtom 2 464 322 obyvateľov, v roku 2015, to je druhé najväčšie kolumbijskej mesto po Bogote. 

Mesto leží na brehoch rieky Medellín v Aburrajskom údolí (*Valle de Aburrá*) v priemernej nadmorskej výške 1500 metrov v pohorí  Centrálne Kordillery. V histórii sa mesto nazývalo *Aburrá de los Yamesíes, San Lorenzo de Aburrá, San Lorenzo de Aňa, Valle de San Bartolomé, Villa de la Candelaria de Medellín a Medellín*. Každoročne sa tu už od roku 1957 organizuje v auguste Festival kvetov *La Feria de Las Flores.*

## Názov
Aburrajské údolie uvideli Španieli prvýkrát v auguste 1541. Mestu vzniknutému živelne v prvej polovici 17. storočia vybral meno don Pedro Portocarrero y Luna, predseda *Rady pre Indiu* podľa mesta Medellín v provincii Badajoz v španielskej Extremadure. 22. novembra 1674 kráľovná-regentka Mária Anna Habsburská (v zastúpení svojho syna Karola II.) vydala kráľovský výnos ktorým potvrdila založenie mesta pod názvom **Villa de Nuestra Señora de la Candelaria de Medellín**.

## Podnebie
Podnebie je (vzhľadom k zemepisnej šírke) relatívne chladné, čo je dané nadmorskou výškou. Podnebie je charakterizované skôr ako vlhké subtropické. Priemerná teplota je 22&nbsp;° C a v dôsledku blízkosti k rovníku v priebehu roka takmer nekolíše. Teploty a pohybujú od 10 do 30&nbsp;° C.

## Doprava
Medellín disponuje medzinárodným letiskom *Aeropuerto Internacional José María Córdova*. Verejnú dopravu zabezpečuje metro, električky a autobusy. Vzhľadom k topografii mesta tu zároveň existuje niekoľko lanoviek (Metrocable), ktoré sú súčasťou mestskej hromadnej dopravy.

## Osobnosti mesta
* Fernando Botero (* 1932), maliar a sochár
* Juanes (* 1972), rockový spevák
* Danna García (* 1979), herečka a speváčka
*Pablo Escobar

## Partnerské mestá

## Referencie


## Iné projekty

## Externé odkazy
* Oficiálna stránka

## Zdroj

Kategória:Mestá v Kolumbii
Émilie du Châtelet

thumb|''Dissertation sur la Nature et la Propagation du feu'' (1744)

**Gabrielle Émilie Le Tonnelier de Breteuil, markíza du Châtelet** (* 17. december 1706, Paríž, Francúzsko† 10. september 1749, Lunéville) bola francúzska matematička, fyzička, filozofka a osvietenkyňa.

Najvýznamnejšie sú jej práce fyzikálne (*Institutions de physique*), jej poňatie kinetickej energie podľa niektorých komentátorov anticipuje relativistické poňatie Einsteinove. V práci *Dissertation sur la nature et la propagation du feu* predpovedala infračervené žiarenie.

Do francúzštiny preložila Newtonov spis *Principia Mathematica* i *Bájku o včelách* Bernarda Mandevilla v predslove ktorej podporavala vzdelávanie žien.

Napísala tiež filozofický spis *Discours sur le bonheur*, ktorý sa tiež zameriaval na ženskú otázku. Vo svojich prácach oponovala Johnovi Locke. Venovala sa tiež výkladu Biblie (*Examen de la Genèse, Examen des Livres du Nouveau Testament*).

Bola tiež známa ako milenka filozofa Voltaira. Ten žil nejaký čas na jej vidieckom sídle v Cirey-sur-Blaise v jej priazni (za súhlasu tolerantného manžela markíza Florent-Claude du Chastellet-Lomonta). S Voltaireom aj spoločne vedecky pracovali. Voltaire o nej v liste Fridrichovi II. Veľkému napísal, že je "veľkým mužom, ktorý má jedinú vadu - že je ženou". Mala však aj iných milencov, s tým posledným, básnikom Jeanom Françoisom de Saint-Lambertom, otehotnela a niekoľko dní po pôrode zomrela, pravdepodobne na horúčku šestonedieľok.

Fínska skladateľka Kaija Saariaho o nej napísala operu *Émilie*.

## Referencie


## Literatúra
* Hamel, Frank (1910). *An Eighteenth Century Marquise: A Study of Émilie Du Châtelet and Her Times.* London: Stanley Paul and Company.
* Hagengruber, Ruth (ed) (2011). *Emilie du Chatelet between Leibniz and Newton.* Springer. ISBN 978-94-007-2074-9.
* Mitford, Nancy (1999). *Voltaire in Love.* New York: Carroll and Graff. ISBN 0-7867-0641-4.
* Zinsser, Judith (2006). *Dame d'Esprit: A Biography of the Marquise du Chatelet*. New York: Viking. ISBN 0-670-03800-8 online review.
* Zinsser, Judith and Hayes, Julie, (eds) (2006). *Emelie du Chatelet: Rewriting Enlightenment Philosophy and Science*. Oxford: Voltaire Foundation. ISBN 0-7294-0872-8.

## Iné projekty

## Externé odkazy
* Heslo vo Stanford Encyclopedia of Philosophy
* Portrét v The MacTutor History of Mathematics archive
* Heslo v encyklopédii Britannica

## Zdroj

Kategória:Francúzski filozofi
Kategória:Francúzski fyzici
Kategória:Francúzski matematici
Kategória:Francúzski šľachtici
Kategória:Francúzski prekladatelia
Kategória:Ženy vo fyzike
Kategória:Ženy v matematike
Kategória:Osvietenci
Kategória:Osobnosti z Paríža
Zoznam filmových článkov/9

Tento index bol automaticky vygenerovaný podľa tejto kategorizácie. Obsahuje **2** články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## 9-
9-1-1: Texas9-1-1 (seriál)

Kategória:Zoznamy filmových článkov
Nora (skrýša)

náhľad|Schéma nory hlodavca
**Nora** je obydlie divokých zvierat, ktoré je vyhrabané v krajine. Slúži ako úkryt a priestor pre vyvádzanie mláďat. Skladá sa z jednej alebo viacerých vstupných chodieb a jednej alebo niekoľkých komôrok.

Vodné zvieratá majú niekedy vstupy do nôr pod vodnou hladinou.

Pojem *nora* sa používa typicky u cicavcov, ďalej sa používa u vtákov hniezdiacich napríklad v hlinitých alebo piesočnatých brehoch riek. V hniezdnych norách hniezdia napr. brehuľa obyčajná, rybárik riečny, včelárik zlatý, kuvik obyčajný. 

## Zdroj

Kategória:Stavby živočíchov
Franz Planer

**Franz Planer**, rodným menom **František Plánička**, (* 29. marec 1894, Karlove Vary† 10. január 1963, Hollywood, Kalifornia, USA) bol americký filmový kameraman českého pôvodu, trojnásobný držiteľ ocenenia Zlatý glóbus, päťkrát nominovaný na cenu Americkej filmovej akadémie Oscar.

S prácou kameramana začínal najprv vo Viedni a Paríži, v rokoch 1920 až 1930 točil v Nemecku a neskôr aj v ďalších miestach Európy. Od roku 1937 potom natrvalo pracoval iba v americkom Hollywoode. 

Počas svojho kariéry nakrútil približne 130 filmov, medzi inými napríklad snímky *[[Veľká zem]]*, *[[Prázdniny v Ríme]]* alebo *[[Raňajky u Tiffanyho]]* a ďalšie.

## Filmografia (výber)
* *Maskerade* (1934)
* *Holiday* (1938)
* *Secret Command* (1944)
* *The Chase* (1946)
* *One Touch of Venus* (1948)
* *Criss Cross* (1949)
* *Cyrano de Bergerac* (1950)
* *The 5,000 Fingers of Dr. T* (1953)
* *[[Prázdniny v Ríme]]* (1953)
* *The Caine Mutiny* (1954)
* *20 000 míľ pod morom* (1954)
* *Not as a Stranger* (1955)
* *The Pride and the Passion* (1957)
* *[[Veľká zem]]* (1958)
* *King of Kings* (1961)
* *[[Raňajky u Tiffanyho]]* (1961)
* *Dětská hodinka* (1961)
* *Something 's Got to Give* (1962) (nedokončené)

## Referencie


## Literatúra
* Robert Müller: Alptraum in Hollywood. Franz Planer: Eine Karriere zwischen Berlin, Wien und Los Angeles. In: Christian Cargnelli, Michael Omasta (eds.): Schatten. Exil. Europäische Emigranten im Film noir. PVS, Vienna 1997, ISBN 3-901196-26-9
* Lawton, Ralph, on Champion in American Cinematographer (Hollywood), jún 1949
* American Cinematographer (Hollywood), apríl 1951
* Lightman, Herb A., on Decision before Dawn in American Cinematographer (Hollywood), február 1952
* Rowan, Arthur, on The 5000 Fingers of Dr. T. in American Cinematographer (Hollywood), január 1953
* On Not As a Stranger in American Cinematographer (Hollywood), jún 1955
* Shooting Black and White in Color, in American Cinematographer (Hollywood), august 1959
* Film Comment (New York), leto 1972
* Focus on Film (London), č. 13, 1973
* Barry Paris, *Audrey Hebpurnová*, ISBN 80-7341-684-0

## Iné projekty

## Externé odkazy
* 
* 
* 
* Franz Planer na FDb.cz

## Zdroj

Kategória:Kameramani USA
Kategória:Držitelia ceny Zlatý glóbus
Kategória:Osobnosti z Karlových Varov
Albert Sabin

**Albert Bruce Sabin** (* 26. august 1906, Białystok, Ruský štát† 3. marec 1993, Washington, USA) bol americký lekár-imunológ.

## Životopis
Narodil sa v Białystoku na území vtedajšej Ruskej ríše rodičom Jacobovi Sapersteinovi a Tillie Krugmanovej. V roku 1921 emigroval s rodinou do New Yorku. 

V roku 1931 ukončil štúdium medicíny na New York University.

Vynašiel orálne podávanú vakcínu proti detskej obrne, ktorá tak nahradila staršiu, injekčne podávanú vakcínu Jonasa Salka. Sabinova vakcína vznikla roku 1962 (Salkova v roku 1954) a okrem jednoduchšej aplikácia bola efektívnejšia a mala dlhší účinok. Pri zavádzaní vakcíny musel Sabin zviesť boj s *Public Health Service*, ktorá dlho preferovala Salkovu vakcínu, takže zatiaľ čo Sovieti Sabinovu vakcínu už masívne využívali (predovšetkým zásluhou sovietskeho mikrobiológa Michaila Chumakova), bežným Američanom nebola dostupná.
Vyvinul aj lieky proti encefalitíde a horúčke dengue. Okrem toho skúmal možný vplyv niektorých vírusov na vznik niektorých foriem rakoviny. 

V roku 1970 získal National Medal of Science, roku 1986 Presidential Medal of Freedom.

## Referencie


## Iné projekty

## Externé odkazy
* Heslo v encyklopédii Britannica
* Encyklopedické zdroje na Answers.com
* Nekrológ v New York Times

## Zdroj

Kategória:Lekári USA
Kategória:Vynálezcovia USA
Kategória:Imunológovia
Kategória:Nositelia National Medal of Science
Kategória:Naturalizované osobnosti USA
Kategória:Osobnosti z Białystoku
Holyhead

thumb|Holyhead
**Holyhead** (walesky *Caergybi*) je najväčšie mesto na britskom ostrove Anglesey na severe Walesu. V roku 2011 tu žilo 11 431 obyvateľov.

V roku 1927 sa tu konal festival *National Eisteddfod of Wales*.

Nachádza sa tu veľký prístav. Pobrežná železnica severného Walesu spája mesto s anglickým Crewe. Začína a končí tu chodník Anglesey Coastal Path okolo ostrova. Mesto je sídlom futbalového klubu Holyhead Hotspur F.C.

## Osobnosti mesta
* Dawn Frenchová (* 1957), herečka a komička

## Referencie


## Iné projekty

## Externé odkazy
* Holyhead Regeneration Website 
* Holyhead Town Council
* Welcome to Holyhead

## Zdroj

Kategória:Anglesey
Kategória:Mestá vo Walese
Ján Tahy

**Ján Tahy** (maď. *Tahy János*) môže byť:
* uhorský úradník (slúžny) a redaktor (1865po 1906), pozri Ján Tahy (úradník)
* americký figurálny maliar, pôvodom z Uhorska (cca 18651928), pozri Ján Tahy (maliar)

## Pozri aj
* Tahy

## Referencie

Tahy, Ján
Johann Wilhelm Ritter

**Johann Wilhelm Ritter** (* 16. december 1776, Samitz bei Haynau, Poľsko)† 23. január 1810, Mníchov, Nemecko) bol nemecký chemik, fyzik a filozof. Objavil ultrafialové žiarenie a zostrojil prvý akumulátor..

## Objav ultrafialového žiarenia
Ritter vykonal rozklad svetla optickým hranolom a na rôzne miesta ukladal prúžky papiera namočené do roztoku chloridu strieborného. Prúžky najviac sčerneli za fialovým koncom spektra a Ritter tak objavil, že sem dopadá žiarenie, ktoré nazval "dezoxidačné" svetlo. Názov ultrafialové žiarenie dostalo až v 19. storočí.

## Referencie


## Iné projekty

## Externé odkazy
* Johann W. Ritter 

## Zdroj

Kategória:Nemeckí fyzici
Kategória:Nemeckí chemici
Kategória:Nemeckí filozofi
Kategória:Nemeckí vysokoškolskí pedagógovia
Ján Tahy (maliar)

**Ján Tahy** (, ; * 1865† 1928, Spojené štáty) bol americký figurálny maliar, pôvodom z Uhorska (resp. Rakúsko-Uhorska).

Študoval v Budapešti a v zahraničí. V roku 1893 v Prešove usporiadal výstavu vlastných malieb a kresieb, ktorá bola prvou individuálnou výstavou na území Slovenska. Následne (ešte v 90. rokoch) emigroval do Spojených štátov a usadil sa v New Yorku.

## Referencie

Kategória:Narodenia v 1865
Kategória:Úmrtia v 1928
Kategória:Osobnosti z New Yorku
Kategória:Uhorskí maliari
Kategória:Maliari USA
Perth (Škótsko)

**Perth** je mesto v Škótsku ležiace na rieke Tay, západne od mesta Dundee.

Bývalé kráľovské mesto je správnym centrom kraja Perth a Kinross. V roku 2012 tu žilo 47 180 obyvateľov

## Partnerské mestá
*  Aschaffenburg, Nemecko
*  Bydgoszcz, Poľsko
*  Chaj-kchou, Čína
*  Perth, Kanada
*  Pskov, Rusko

## Referencie


## Iné projekty

## Externé odkazy
* Oficiálna stránka
* Vitajte v Perthe 
* Perth a Kinross 
* Perthshire - turistické informácie kraja

## Zdroj

Kategória:Mestá v Škótsku
Kategória:Prístavné mestá v Škótsku
Kategória:Prístavné mestá Severného mora
Kolding

**Kolding** je mesto a prístav v Dánsku. Nachádza sa pri fjorde Kolding v regióne Syddanmark (Južné Dánsko). V roku 2014 malo 58 021 obyvateľov a bolo tak siedmym najväčším mestom Dánska. 

K pamätihodnostiam patrí bývalý kráľovský hrad Kolding (*Koldinghus*), ktorý postavil v roku 1248 kráľ Erik V. Roku 1808 vyhorel, ale bol zrenovovaný. Na hrade je dnes múzeum (*Museet på Koldinghus*) a býva využívaný dánskou vládou k slávnostným príležitostiam. 
Kostol sv. Mikuláša (*Sankt Nicolai*) pochádza takisto zo 13. storočia. V múzeu *Trapholt* je expozícia moderného dánskeho umenia. 

Ide o dôležitý dopravný uzol, obchodné a priemyselné centrum. Rozvinuté je najmä strojárstva a lodiarstve.

## Partnerské mestá
*  Anjō, Japonsko, 1997
*  Delmenhorst, Nemecko, 1979
*  Drammen, Nórsko, 1946
*  Huéscar, Španielsko, 1982
*  Lappeenranta, Fínsko, 1947
*  Nanortalik, Grónsko, 2007
*  Örebro, Švédsko, 1946
*  Panevėžys, Litva, 2000
*  Pisa, Taliansko, 2007
*  Stykkishólmur, Island, 1979
*  Szombathely, Maďarsko, 1991

## Referencie


## Iné projekty

## Externé odkazy
* Heslo v Britannica
* Oficiálna stránka

## Zdroj

Kategória:Mestá v Dánsku
Kolding
Almería

**Almería** je prístavné mesto v španielskej Andalúzii, centrum rovnomennej provincie, medzi Granadou a Murciou. Mesto je obklopené horami s horúcim a suchým polopúštnym podnebím. V roku 2017 tu žilo 195 389 obyvateľov | ich počet v posledných rokoch rýchlo zvyšujú prisťahovalci, predovšetkým z blízkeho Maghrebu. Z miestneho prístavu plávajú lode do španielskej Melilly, marockého Nadoru a ďalej do alžírskeho Ghazaoueta a Orana.

Názov bol prevzatý z arabčiny: المرية (*al-Maríjja*) sa odvodzuje od مرأى (*mara'à*), čo znamená vyhliadku čí stráž, lebo prvotnou funkciou miesta bolo stráženie miestnej zátoky. Mesto vzniklo roku 955, kedy dal osadu opevniť córdobský kalif Abd ar-Rahmán III. Definitívne ju od Arabov dobyli až Katolícke Veličenstvá v roku 1489.

V meste a okolí sa natáčalo veľké množstvo filmov a seriálov. V roku 1965 sa tu natáčal film *Pro pár dolarů navíc*, *[[Barbar Conan]]* (1982), *[[Lawrence z Arábie]]* (1962), *[[Indiana Jones a posledná krížová výprava]]* (1989) a iné.

Dnes sa okolo mesta rozprestierajú pareniská, ktoré zaberajú plochu okolo . Pestujú sa v nich trvanlivé paradajky, uhorky, papriky a iné druhy zeleniny určené pre európsky trh.

V decembri 2017 došlo niekoľko kilometrov severne od mesta k zemetraseniu o sile 3,5.

## Partnerské mestá
*  Melilla, Španielsko
*  Navojoa, Mexiko

## Referencie


## Iné projekty

## Externé odkazy
* Oficiálna stránka 

## Zdroj

Kategória:Mestá v Španielsku
Kategória:Prístavné mestá Stredozemného mora
Kategória:Prístavné mestá v Španielsku
United States Census Bureau

náhľad|Logo agentúry
náhľad|Adresa USCB v Suitlande v roku 2007
**United States Census Bureau** (**USCB**, *Americký úrad pre sčítanie ľudu*, oficiálne **Bureau of the Census**) je federálna agentúra USA ktorej hlavným cieľom je vykonávať každých desať rokov sčítanie obyvateľstva. Okrem toho vykonáva rôzne iné sčítania a prieskumy. Spadá pod skupinu federálnych agentúr zvanú *Federal Statistical System of the United States* (*federálny štatistický systém*), ktorá je zodpovedná za poskytovanie štatistických dát o obyvateľstve a ekonomike.

Agentúra vznikla v roku 1903, v roku 2015 mala okolo 12 zamestnancov. Sídlom USCB je Suitland v štáte Maryland.

## Referencie


## Iné projekty

## Externé odkazy
* United States Census Bureau

## Zdroj

Kategória:Federálne agentúry USA
Kategória:Štatistické organizácie
Kategória:Organizácie založené v 1903
Atari ST

**Atari ST** je 16/32-bitový počítač.

## Hardvér
vpravo|náhľad|Atari 520ST
vpravo|náhľad|Atari 1040ST<sup>F</sup>

**Procesor**
* Motorola 68000 @ 8 MHz
* Motorola MC68030 až MC68040 u&nbsp;záverečných produktov

**Pamäť**
* 512 KiB (1024-4096 KiB u pokročilejších modelov)

**Video**
* 320 × 200 pixelov, 16 farieb (z&nbsp;palety 512)
* 640 × 200 pixelov, 4 farby (z&nbsp;palety 512)
* 640 × 400 pixelov, monochromaticky
* Vyššie modely umožňovali širšiu ponuku rozlíšenia
* Od modelu 1040 STFM bol prítomný blitter

**Audio**
* Yamaha čip YM-2149 (modifikovaný čip AY-3-8910 od firmy GI)
* Hardware syntetizátor
* Generátor bieleho šumu

**Diskové jednotky**
* Radič mechaniky pružných diskov WD1772
* MFM radič
* DMA radič
* ACSI radič (Atari obdoba SCSI)

## Modely
vpravo|náhľad|Atari Falcon

## Pozri aj
* Atari Falcon
* Atari
* Herná konzola

## Externé odkazy
* Stručná história počítačov radu Atari ST
* GNU internetový prehliadač pre TOS (anglicky)
* Slovenský Atari portál

## Zdroj

Kategória:Domáce počítače
Kategória:Atari
Kategória:Hardvér
Thomas Stafford Williams

**Thomas Stafford Williams** (* 20. marec 1930, Wellington, Nový Zéland – † 22. december 2023, Waikanae) bol novozélandský kardinál, emeritný arcibiskup Wellingtonu.

## Životopis
Narodil sa vo Wellingtone. Vyštudoval obchod a krátko pracoval ako účtovník. V roku 1954 sa rozhodol pre štúdium teológie, najprv na Novom Zélande, neskôr bol vyslaný na štúdiá na Pápežsku univerzitu Urbaniane v Ríme. Tam ho aj 20. decembra 1959 vysvätil za kňaza kardinál Gregorio Pietro Agagianian. Po návrate na Nový Zéland pôsobil v pastorácii, niekoľko rokov aj ako misionár v Samoe.

V roku 1979 zomrel wellingtonský arcibiskup kardinál Reginald Delargey a za jeho nástupcu pápež Ján Pavol II. menoval Thomasa Stafforda Williamsa. Za biskupa ho vysvätil pomocný biskup Wellingtonu Owen Snedden 20. decembra 1979, čiže presne dvadsať rokov po kňazskej vysviacke. V roku 1995 sa stal aj vojenským ordinárom Nového Zélandu. Pápež Ján Pavol II. ho dňa 2. februára 1983 menoval kardinálom s titulárnym kostolom *Gesù Divin Maestro alla Pineta Sacchetti*. Deň po dosiahnutí kánonického veku 75 rokov, 21. marca 2005, prijal pápež Ján Pavol II. žiadosť Williamsa o uvoľnenie z funkcie a jeho nástupcom sa stal John Atcherley Dew.
 
Ako volič sa zúčastnil konkláve, ktoré zvolilo pápeža Benedikta XVI.. Za mnohé zásluhy v prospech Nového Zélandu a jeho obyvateľov, najmä v sociálnej oblasti, a prácu pre Maoriov mu bolo udelené najvyššie novozélandské štátne vyznamenanie, *Rád Nového Zélandu*.

Zomrel 22. decembra 2023 vo Waikanae.

## Referencie

## Iné projekty

## Externé odkazy
* Thomas Stafford Williams na catholic-hierarchy.org
* Biografické heslo na catholic-hierarchy.org

Kategória:Novozélandskí kardináli
Kategória:Rímskokatolícki arcibiskupi
Kategória:Osobnosti z Wellingtonu
Tahy

**Tahy** (prechýlený ženský variant **Tahyová**) je priezvisko so zaznamenaným rozšírením na Slovensku a v Spojených štátoch.

Na Slovensku sa v roku 1995 vyskytovalo 13 nositeľov tohto priezviska a to v Bratislave (mestské časti Staré Mesto, Petržalka a Ružinov), Košiciach (mestská časť Juh) a v obciach Haniska v okrese Košice-okolie a Bystré v okrese Vranov nad Topľou. V Spojených štátoch bolo podľa sčítania obyvateľstva z roku 1920 rozšírené v štátoch Pensylvánia a Missouri.

## Známi nositelia
* Alexander Tahy (), uhorský dôstojník vojenského letectva, letecké eso prvej svetovej vojny (18961918)
* František Tahy (maď. *Tahy Ferend de Tahvár et Tarkő*, , ), chorvátsky (uhorský) šľachtic z rodu Tahyovcov, kráľovský hodnostár (hlavný koniar) a veliteľ kráľovského vojska (15261573)
* Ján Tahy (*Tahy János*):
** uhorský úradník (slúžny) a redaktor (1865po 1906), pozri Ján Tahy (úradník)
** americký figurálny maliar, pôvodom z Uhorska (18651928; ), pozri Ján Tahy (maliar)

## Referencie

Kategória:Priezviská na Slovensku
Kategória:Priezviská v USA
Teide

**Teide** môže byť:

* názov sopky na Tenerife, pozri Pico de Teide
* národný park na Tenerife, pozri Národný park Teide
* hviezda, pozri Teide 1
* skladba Mika Oldfielda („Mount Teide“), pozri album Five Miles Out
Kráľovská švédska akadémia vied

**Kráľovská švédska akadémia vied** () je jedna z kráľovských akadémii vo Švédsku. Je to nezávislá mimovládna vedecká organizácia ktorej cieľom je podpora vedy, predovšetkým prírodných vied a matematiky.

Akadémiu založili v roku 1739 prírodovedec Carl Linné, merkantilista Jonas Alströmer, inžinier Mårten Triewald a politík Anders Johan von Höpken. Bola vytvorená po vzore britskej Royal Society a francúzskej Académie des sciences.

Výbory Akadémie okrem iného vyberajú laureátov medzinárodných cien:
* Nobelova cena za fyziku, chémiu a ekonómiu 
* Crafoordova cena v obore astronómia, matematika, geografické vedy, biologické vedy vrátane ekológie a polyarthritis
* *Det Söderbergska priset*
* *Schockprisen* v obore logiky a filozofie
* *Gregori Aminoffs pris* v obore kryštalografie
* *Tobias Pris*et

## Referencie


## Iné projekty

## Externé odkazy
* Oficiálna stránka

## Zdroj

Kategória:Akadémie vied podľa štátov
Kategória:Veda a technika vo Švédsku
Kategória:Organizácie vo Švédsku
Atari Lynx

vpravo|náhľad|Atari Lynx II

**Atari Lynx** je jedinou prenosnou hernou konzolou od Atari.

Lynx bol pôvodne vyvinutý firmou Epyx, ktorá ale nemala dosť prostriedkov na zahájenie predaja, a tak hľadala silnejšieho partnera, ktorý by bol schopný predaj zaistiť. Našla ho vo firme Atari.

Lynx má ako prvá príručná konzola farebný LCD zobrazovač, ktorý je navyše podsvietený. Unikátna je možnosť obrátiť jeho zobrazovanie a tým sprístupniť konzolu pre ľavákov. Ďalším zlepšením je sériový komunikačný port, pomocou ktorého je možné prepojiť až 16 Lynxov.

Lynx bol vyrábaný v dvoch prevedeniach. Neskoršia verzia, označovaná aj ako MK II, má zmenšený design, stereo zvuk a možnosť vypnúť podsvietenie LCD a tým šetriť napájaciu batériu.

Je napájaný 6 AA batériami, ktoré ho udržia v prevádzke zhruba 5,5 hodín.

Pre Lynx bolo vydaných okolo stovky hier. 

## Pozri aj
* Atari
* Herná konzola

## Zdroj

Kategória:Atari
Kategória:Herné konzoly
Atari 5200

vpravo|náhľad|Atari 5200
vpravo|náhľad|Atari 5200

**Atari 5200** je herná konzola, ktorá mala nahradiť zastarávajúci model Atari 2600. Na trh sa dostala v roku 1982. V predaji bola iba na americkom kontinente a preto existuje iba NTSC verzia. Konzola nebola predajne úspešná.

Systém vychádza z počítača Atari 400 a tak nie je kompatibilný so svojim predchodcom, čo bolo kritizované. Ako ovládače sa používajú analógové joysticky kombinované s numerickou klávesnicu. Dokúpiť sa dal tiež trackball. 

Pre konzolu bolo pôvodne vydaných 82 hier. V súčasnej dobe sú stále nadšencami vyvíjané hry nové.

## Pozri aj
* Atari
* Herná konzola

## Zdroj

Kategória:Atari
Kategória:Herné konzoly
Atari Jaguar

náhľad|Konzola Atari Jaguar

**Atari Jaguar** je herná konzola, ktorá bola inzerovaná ako prvý 64-bitový herný systém. Konzola mala na trhu súperiť so systémami ako Sega Mega Drive a Super Nintendo Entertainment System. Systém ale nebol tak úspešný, ako si vedenie Atari predstavovalo, čo spôsobilo odchod Atari z herného priemyslu.

Atari Jaguar bol vyvíjaný spoločnosťou Flare II ako jeden z dvoch projektov (druhým bol 32-bitový Panther, ktorý bol opustený v prospech Jaguara).

Konzola sa začala predávať v novembri 1993 za cenu 250 USD. Výrobu zaisťovala IBM. Počas krátkeho života konzola sa v hernej knižnici objavilo len 50 licencovaných hier, plus ďalších 13 hier na Jaguar CD.

Boli tiež oznámené rôzne periférie. Do predaja sa však dostala iba mechanika CD ROM a interface Jag-link, ktorý umožnil prepojenie 2 Jaguarov po sériovej linke. Ostatné periférie sa dostali len do štádia prototypu. Sú to helma virtuálnej reality a modem.

## Hardvér
* CPU:
** Tom @ 25,59 MHz obsahuje 3 videoprocesory
*** 32bitový Grafický procesor (RISC architektúra)
*** 64bitový Objektový procesor
*** 64bitový Blitter
** Jerry @ 26,6 MHz obsahuje DSP
** Motorola 68000 @ 16 MHz
* RAM: 2 MB
* ROM: 128 KB BIOS, cartridge do 6 MB

## Pozri aj
* Atari
* Herná konzola

## Zdroj

Kategória:Atari
Kategória:Herné konzoly
Ohio State University

**Ohio State University** (doslova v preklade z angl. „Ohijská štátna univerzita“, akronym **OSU**; do roku 1878 **Ohio Agricultural and Mechanical College**, doslova „Ohijská vysoká škola poľnohospodárstva a inžinierstva“) je verejná výskumná univerzita v meste Columbus v štáte Ohio v Spojených štátoch.

Bola založená v roku 1870 a v súčasnosti je počtom študentov tretím najväčším univerzitným kampusom v USA. V rámci *U.S. News & World Report* je hodnotená ako najlepšia verejná univerzita v štáte Ohio a radí sa medzi 130 najlepších svetových univerzít a 60 najlepších univerzít v&nbsp;USA.

## Poznámky


## Referencie
*

## Iné projekty

## Externé odkazy
* Oficiálny web


Kategória:Vysoké školy v Ohiu
Kategória:Columbus (Ohio)
Dvojplošník

[náhľad|[Sopwith Camel, ikonický dvojplošník z obdobia prvej svetovej vojny.]]
**Dvojplošník** je „letún s dvomi nepohyblivými nosnými plochami (krídlami), umiestnenými približne nad sebou“.

Osobitným druhom dvojplošníka je jedenapolplošník.

Parametre, ktoré charakterizujú dvojplošník sú: presah a svetlosť krídiel, stupňovitosť a jej uhol.

Oproti jednoplošníku má aerodynamicky väčší odpor, vyskytoval sa najmä pred rozšírením samonosnej konštrukcie lietadiel.

## Zdroje

## Iné projekty

## Externé odkazy
* Bird wings evolved from biplane dinosaurs

Kategória:Letecká terminológia
Konformér

náhľad|400x400bod|Potenciálna energia v závislosti na uhle rotácie okolo jednoduchej C-C väzby v etáne. Geometrické usporiadanie A prislúcha minimu (je to teda konformér), geometrické usporiadanie B prislúcha maximu.

**Konforméry** sú konformačné izoméry, ktoré sú minimami potenciálnej energie. Konformácie všeobecne popisujú geometrické usporiadanie atómov v molekule, ktoré sa líšia otočením okolo jednoduchej väzby. Ako konforméry sa potom označujú také konformácie, ktoré prislúchajú lokálnym alebo globálnym minimám potenciálnej energie. Niektoré zdroje ako konfoméry uvádzajú i maximá potenciálnej energie.

Niekedy sa používa aj označenie **konformačný izomér** alebo rotamér (rotaméry sa od seba líšia rotáciou okolo jednej jednoduchej väzby, zatiaľ čo konforméry sa môži líšiť rotáciou okolo viacerých väzieb; rotaméry sú podľa IUPACu podskupinou konformérov). Najčastejšie sa táto terminológia používa pri organických uhľovodíkoch. 

## Príklady
Medzi významné príklady konformérov patrí etán (má zabrzdenú a zaclonenú konformáciu, pričom zabrzdená konformácia je konformérom) a cyklohexán (ktorého konforméry sú stolička a skrížená vanička; pozri aj konformácia cyklohexánu).

## Referencie



Kategória:Počítačová chémia
Kategória:Teoretická chémia
Kategória:Fyzikálna chémia
Docent (rozlišovacia stránka)

**Docent** môže byť:
* vedecko-pedagogická alebo umelecko-pedagogická hodnosť vysokoškolského učiteľa; držiteľ tejto hodnosti, pozri docent
* zastarano:
** zriedkavo: vyučujúci vôbec, najmä na stredných a dôstojníckych školách, pozri učiteľ
** vyučujúci resp. prednášajúci na vysokej škole vôbec (riadni a mimoriadni profesori a docenti v užšom zmysle slova), pozri docent a profesor (vedecko-pedagogická hodnosť)

## Pozri aj
* pedagóg
* profesor
* vysokoškolský pedagóg

## Referencie
Salva Kiir Mayardit

**Salva Kiir Mayardit** (* 13. september 1951) je prezident republiky Južný Sudán.

Pochádza z kmeňa Dinka. V mladosti vstúpil do milície Anyanya, bojujúcej za práva černošského a kresťanského obyvateľstva v južnej časti Sudánu. Po podpísaní prímeria s centrálnou vládou v roku 1972 slúžil v sudánskej armáde. V roku 1983 sa stal bojovníkom Sudánskej ľudovo-oslobodzovacej armády, ktorú založil John Garang na protest proti porušovaniu dohôd zo strany chartúmskych politikov. Keď bola v roku 2005 uzatvorená dohoda o federalizácii Sudánu, stal sa Garang prezidentom autonómneho juhosudánskeho štátu a Kiira menoval svojim zástupcom. Po Garangovej smrti pri leteckom nešťastí Kiir získal funkciu juhosudánskeho prezidenta a sudánskeho viceprezidenta. Bol zástancom úplnej nezávislosti juhu: vyhlásil, že je lepšie žiť vo vlastnom štáte než byť v Sudáne občanmi druhej kategórie. Jeho sen sa naplnil po referende v januári 2011, v ktorom hlasovalo pre odtrhnutie cez 98% juhosudánskych voličov. 9. júla 2011 tak vznikol nový štát a Salva Kiir Mayardit sa stal jeho hlavou.

Vo funkcii musel čeliť hospodárskym problémom vojnou zničenej krajiny, pohraničním sporom so Sudánom i opozícii zo strany viceprezidenta Rieka Machara, ktorého podporovali menšinoví Nuerovia. Spory vyvrcholili v júli 2013 rozpustením vlády, po ktorých nasledovali vážne násilnosti, ktoré mohli prerásť do občianskej vojny.

Označuje sa za veriaceho katolíka, abstinenta a nefajčiara. Zaujímavý je jeho zvyk nosiť pri slávnostných príležitostiach kovbojský klobúk, ktorý údajne dostal od Georgea W. Busha.

## Referencie


## Iné projekty

## Externé odkazy
* Http://www.presidentkiir.com/ 
* Http://www.bbc.com/news/world-africa-12107760

## Zdroj

Kategória:Prezidenti Južného Sudánu
Autoškola (seriál)

***Autoškola*** je slovenský komediálny seriál TV Markiza, ktorý mal premiéru 7. januára 2019.

## Obsadenie

### Hlavné postavy
* Marta Sládečková ako Marta, Rudova a Katkina mama
* Juraj Kemka ako Rudo, Martin syn
* Daniela Šencová ako Katka, Martina dcéra a Tomášova manželka – kozmetička
* Peter Kadlečík ako Tomáš, Katkin manžel 
* Karol Čálik ako dedo, Martin otec / zosnulý dedo, Marekov otec
* Ján Alžbetkin ako Marek, syn mŕtveho dedka – narkoleptik
* Dominik Budinský ako Riško, Marekov syn
* Ján Koleník ako väzeň Pali
* Emil Horváth ml. ako Karol Hrom, otec Karolíny; generál vo výslužbe a súčasný veliteľ väzenskej stráže
* Dominika Morávková ako Karolína Hromová, Karolova dcéra – vojačka

### Vedľajšie postavy
* Charlott Kollárová ako Janka, dcéra Tomáša a Katky a Dankova sestra–dvojča
* Daniel Wolczko ako Danko, syn Tomáša a Katky a Jankin brat–dvojča
* Svätopluk Malachovský ako Peter, strážmajster vo väznici
* Roman Luknár ako advokát zoznulého deda
* Zuzana Martinková ako zákazníčka
* Jana Kvantiková ako smoliarka Janka
* Jozef Vajda ako trdelnikár Kamil
* Richard Stanke ako trdelnikár Emil

## Série

## Časti

### 1. séria (2019)

## Externé odkazy
*  na Markíze
* 
* 

Kategória:Slovenské televízne seriály
Kategória:Slovenské televízne komediálne seriály
Kategória:Televízne seriály TV Markíza
Kategória:Televízne seriály z roku 2019
USA Today

**USA Today** je druhý najpredávanejší americký denník, ktorý založil 15. novembra 1982 Al Neuharth, a dnes ho vlastní *Gannett Company.*

USA Today je konkurentom denníka *[[The Wall Street Journal]]* v súperení o pozíciu najvydávanejších novín v Spojených štátoch. Podľa *Audit Bureau of Circulations* tlačovina mala náklad 1,8 milióna kusov v marci 2012 v porovnaní s *The Wall Street Journal*, ktorý mal náklad 2,1 milióna kusov, avšak tento údaj zahŕňa 400 tisíc platených on-line účastníkov. USA Today zostáva najväčším vydavateľom tlačených novín v Spojených štátoch a je distribuovaný do päťdesiatich štátov. Často je v hoteloch a na letiskách rozdávaný medzi zákazníkmi.

## Referencie


## Iné projekty

## Externé odkazy
* USA Today

## Zdroj

Kategória:Denníky v USA